**2017.02.14.**

**Szabadságot Szima Juditnak – Tüntetés a korrupció ellen – Questor és deviza károsultak tüntetése - Több száz résztvevő – Kiállás a TMRSZ főtitkára mellett**

**„Szima Juditnak a férje tűzoltó őrnagy volt, tehát gyakorlatilag olyan munkakörben dolgozott ő is, hogy az állampolgárokért kockáztatta az életét. A kislányuk kettő és fél hónapos volt, mikor rászakadt egy pincének a fedele *(Szima Judit tűzoltó őrnagy férje balesetet szenvedett, amikor pince építése közben rászakadt a föld, a szerk.),* 166 napig volt a kislány édesapja kómában, nem ismerhette meg az édesapját. Juditot 2009. óta vegzálják, mindenféle rágalommal, minden egyes iratot személyesen láttam, tehát egyértelmű a koncepciós per.” – nyilatkozta a szakszervezet főtitkáráról Lipták Lilla egykori hivatásos katona.**

**Lipták Lilla:** *(civil, semmilyen párthoz nem köthető, hivatásos katonaként a hazát szolgálta, szolgált külföldi missziókban, Irakban, háborús övezetben)*

Szima Judit kiskorú gyermeke kólát ivott egy szakszervezeti rendezvényen, ezzel sikkasztást követett el *(bekiabálás: fúúúj…),* nem tudom, hogy sírjak vagy röhögjek *(bekiabálás: sírjál, fúúj, fúúj…)* Szima Judit kiskorú gyermekének nevét úgy a vádiratban, mint az ítéletben aljas módon kiírták, sőt előzetes letartóztatásakor is csak úgy beszélhetett kiskorú gyermekével, - ha Somogy megye bármely ügyésze végighallgathatta a telefonbeszélgetést, és még sokszor bele is szólt, ha a kedve úgy diktálta, mellyel a gyermeknek visszavonhatatlan lelki sérüléseket okoztak. Az egész eljárás, az I. és II. fokú ítélet is azt mutatja, hogy ma Magyarországon bárki, bárki ártatlanul elítélhető, vádalkukat kötő emberek valótlan álláspontjaira alapozva, bizonyítékok hiányában. Az, aki ki mer állni az igazság és az emberek érdekei védelme mellett, most Szima Judit, holnap te, aztán én, aztán ők, aztán mindnyájan. Ki akarhat egy ilyen országban élni? Az egész eljárás és az azt lezáró koncepciós ítélet szürreális, hihetetlen, hogy ma, amikor demokráciát, alapjogokat, jogállamiságot hangoztatnak, mindezt több milliárdos plakátokon, megtörténhet, hogy ártatlan embereket ítélnek el politikai megrendelésre, - viszont igaz. Hihetetlen, hogy a törvényes bíróhoz való jog csak betű az Alaptörvényben, és a saját Alaptörvényüket, ami egyébként közjogilag semmis, azt sem tartják be. Az ítélet után a magyar állampolgárok tucatjával, egyénileg és csoportosan is küldtek be e-maileket, hogy Szima Judit főtitkár elfogultsági kifogásainak adjanak helyt, mert szeretnék hinni, hogy lehet még bízni abban, hogy működik az igazságszolgáltatás. Megállapíthatjuk, hogy az igazságszolgáltatás gépezetének csúfolt rendszer működik, mindezek mellett a Szekszárdi Járásbíróság a benyújtott szabadságvesztés végrehajtásának elhalasztási iránti kérelem során olyan szakértőt rendelt ki Szima Judit egészségi állapotának megvizsgálására, aki amellett, hogy személyesen soha nem vizsgálta őt meg, még személyes érintettsége is van, hiszen Szima Judit feljelentése okán évekkel korábban büntetőeljárás volt folyamatban ellene. *(bekiabálás: Mengele!)* Elfogult szakvéleményt is adott természetesen azzal a tartalommal, hogy a halasztási kérelem elutasítható legyen akként, hogy Szima Juditot több alkalommal is személyesen megvizsgáló orvos szakvéleményét, mely életveszélyes állapot áll fenn, valótlannak nyilvánította. Rendkívül érdekes módon a 2017. január 10. napján benyújtott Kúriához címzett felülvizsgálati kérelem, és még a 2016. karácsony előtt előterjesztett kegyelmi kérvény hetek óta elfeküdve áll a Szekszárdi Járásbíróságon február 8. napján. Mi ez, ha nem koncepciós, törvénytelen eljárás, melynek célja Szima Judit kiiktatása. Köszönöm, hogy figyelmesen meghallgattak. *(bekiabálás: Igazságoot! Judit, Judit, Judit, Judit, Judit, Judit, Judit, Judit….)*

**dr. Fórizs Eszter:** *(orvosi végzettségű civil, semmilyen párthoz nem köthető)*

Ugye mindenki érti, hogy ez egy koncepciós eljárás Szima Judit ellen, aki, amikor a szakszervezet fénykora volt, 8500-9000 fegyveres taggal bírt, és ennyi ember volt mögötte. Tehát Szima Judit mindenképpen, azért, mert ennyi rendőr volt mögötte fegyverrel a zsebében veszélyt jelentett a hatalom számára. Őt ezért mindenképpen ki kell iktatni, gondolja a magyar kormány és hatóságok. Milyen állam az, amelyben *(bekiabálás: Maffia, maffia…),* tisztességes családanyák, aki kiskorú gyermekét özvegyként neveli, öt évre akarják börtönbe rakni, 22 millió forintos váddal. *(bekiabálás: Maffia, maffia, maffia, maffia….)* Farkas Flórián mennyi pénzzel nem tudott elszámolni, és mégis szabadlábon van. *(bekiabálás: Maffia, maffia, maffia….)* Kiabáljuk mindannyian, hogy szabadságot Szima Juditnak! *(bekiabálás: Szabadságot Szima Juditnak!)*

\*\*\*

**forrás: ATV felvétele**

„Szabadságot Szima Juditnak! Szabadságot Szima Juditnak! Szabadságot Szima Juditnak! És felkérjük a rendvédelmi dolgozókat, a rendőröket, hogy álljanak a védelmére Szima Juditnak, mert ez a kötelezettségük. *(Bekiabálás: Judit, Judit, Judit….)”*

„Nagyon szépen köszönjük a kitartásotokat, és arra kérünk benneteket, hogy az ismerőseiteket tájékoztassátok akár telefonon, akár Facebookon keresztül, hogy itt vagytok, szerencsére egyre nő a tömeg. Szima Juditért mementó. Bármelyikünkkel előfordulhat, hogy eltaposnak bennünket, fogjunk össze, támogassuk egymást, a devizahitelesekért, az egészségügyi dolgozókért, a nyugdíjasokért, mindenkiért itt vagyunk ma. Kérünk benneteket, hogy gyertek el. Köszönöm. Átadom a szót a Jogállamiságért Egyesület vezetőjének, Balog Istvánnak. (…)”

**Lipták Lilla a TMRSZ-ről és Szima Juditról is nyilatkozott az ATV-nek:**

„…nem fogom szolgálni azt a hatalmat, amely engem „lekádárhuszározott”, amikor nem is a Kádár korszakban voltam hivatásos katona. Szima Judit volt az egyetlen szakszervezeti vezető, aki a Tettrekész Magyar Rendőr Szakszervezet főtitkára, gyakorlatilag most már a jogerős ítélet miatt elvették tőle ezt a címet, de egy hasonló, nagyon karakán hölgy vette át tőle. Szima Juditnak a férje tűzoltó őrnagy volt, tehát gyakorlatilag olyan munkakörben dolgozott ő is, hogy az állampolgárokért kockáztatta az életét. A kislányuk kettő és fél hónapos volt, mikor rászakadt egy pincének a fedele *(Szima Judit tűzoltó őrnagy férje balesetet szenvedett, amikor pince építése közben rászakadt a föld, a szerk.),* 166 napig volt a kislány édesapja kómában, nem ismerhette meg az édesapját. Juditot 2009. óta vegzálják, mindenféle rágalommal, minden egyes iratot személyesen láttam, tehát egyértelmű a koncepciós per. A kiskorú lánya az apját nem ismerhette és elveszíti az édesanyját, mert jogerős az 5 éves ítélet. Tehát pár napon belül, mert az értesítés megjött, meg fogja kapni, hogy melyik börtönbe kell bevonulnia és mikor. Juditnak a szülei nem élnek, testvére nincs. A kislányának a gyámságát egy barátnője fogja vállalni, aki szintén nincs jó anyagi körülmények között, és nem tudták, hogy mivel köztörvényes bűnözővé nyilvánították, így a járadékát is elvették, tehát elveszik a járadékát, tehát egy fillér nélkül marad a kiskorú gyermeke. Társadalmi összefogást szeretnék én magam erre is összehozni, hogy valamivel legalább támogassuk a gyámot, hogy a kislány tudjon élni, tanulni, mert ilyen igazságtalanságok nem történhetnek. Azt gondolom, hogy nem csak Judit van így, de ő barátom, ha nem lenne barátom, akkor is így gondolnám, hogy ez így nem mehet tovább. Ez így nem mehet tovább, hogy márciusban 30 ezer család fog utcára kerülni, és hol volt deviza? Nem vagyok érintett közvetlenül, de rengeteg ember… hol van a szociális biztonság, a lakhatáshoz való jog, az egészségügyhöz való jog? Nem mondok nevet, a családomban történt, két évig pánikbetegséggel kezelték a kisfiút és kiderült, hogy agydaganata van. Egyszerűen felháborító. A testvérem… mentő vitte kórházba, hogy gyomorvérzése van, nem állították el a gyomorvérzést, kapott infúziót meg vért, kiengedték, összeesett az utcán. Ha nincsen protekcióm, akkor meghalt volna, öt percen múlt az élete. Ez így nem mehet tovább. Itt egy globális összefogás kell hogy legyen, és pártok nélkül, mert egy többnevű egypártrendszer van. Egymás közt elosztják a javakat, falaznak, a médiát nézik az emberek, és elhiszik, hogy a Juhász Péter az Orbán Viktor ellen van, ami nem igaz, elhiszik, hogy a Gyurcsány… ez mind ugyanaz. Gergényi kapott 400 ezer forintot a szemkilövetésért, akkor ez egy üzenet azt gondolom, mindenkinek, aki érti, hogy miről van szó. … ”